rejauldu/bengali-wikipedia huggingface dataset:
তারা তিনজন  ছিল লেখক ও নির্মাতা হুমায়ূন আহমেদ রচিত ও পরিচালিত একটি বাংলাদেশি হাস্যনাট্যরসাত্মক টেলিভিশন সিরিজ। এটি ২০০৩ সালে একটি একক টেলিফিল্ম হিসেবে শুরু হয় এবং তিনজন বেকার পুরুষের হাস্যকর জীবনের কাহিনী নিয়ে নির্মিত, যারা নানান উপায়ে জীবিকা নির্বাহ করার চেষ্টা করত। টেলিফিল্মটির জনপ্রিয়তার কারণে ২০০০-এর দশকে একাধিক সিক্যুয়েল নির্মিত হয়। এটি হুমায়ূন আহমেদের অন্যতম সফল টেলিভিশন কাজ হিসেবে বিবেচিত।   কাহিনি  সিরিজটি তিনজন বেকার লোকের জীবন অনুসরণ করে—যাদের একজনে মামা-ভাগ্নে, অন্যজন তাদের সঙ্গী। একজন ছোটখাটো প্রতারক, একজন সরল এবং আজ্ঞাবহ, এবং তৃতীয়জন মজার চরিত্র।  প্রতিটি টেলিফিল্মে তারা একটি নতুন উদ্যোগ নেয়—চা দোকান খোলা থেকে শুরু করে ফুটপাতের খাবার বিক্রি—কিন্তু প্রতিবারই তাদের পরিকল্পনা ব্যর্থ হয়। তবে তাদের বন্ধুত্ব ও একে অপরের প্রতি আনুগত্য দৃষ্টান্তমূলক ছিল। এই হালকা-চালে অথচ ব্যঙ্গাত্মক রচনাশৈলী, দারিদ্র্য ও বেকারত্ব নিয়ে নির্মিত এই সিরিজ ব্যাপকভাবে দর্শকপ্রিয়তা পেয়েছিল।   পর্বসমূহ   তারা তিনজন (২০০৩): মূল টেলিফিল্ম, যেখানে প্রথমবার তিন চরিত্রের পরিচয় ও ব্যর্থ ব্যবসার কাহিনী দেখানো হয়।  তারা তিনজন: ঝামেলায় আছি: তারা একাধিক ব্যক্তিগত ও আইনি জটিলতায় জড়িয়ে পড়ে।  চা মাস্টার: তারা একটি পার্কে চায়ের দোকান খোলে, কিন্তু প্রতিদ্বন্দ্বী বিক্রেতার সঙ্গে দ্বন্দ্বে জড়িয়ে পড়ে।  ফুচকা বিলাস: তাদের ফুচকা ব্যবসা পরিকল্পনার অভাব ও অভ্যন্তরীণ দ্বন্দ্বের কারণে ব্যর্থ হয়।  হে পৃথিবী বিদায়: সবচেয়ে দার্শনিক পর্ব, যেখানে অস্তিত্বগত প্রশ্ন তোলা হয়েছে।  আমরা জেগে আছি (২০১০): তারা আত্মহত্যা প্রতিরোধ হটলাইনের ফোন রিসিভ করে এবং নানা রকমের মজাদার পরিস্থিতিতে পড়ে।   সাংস্কৃতিক প্রভাব  তারা তিনজন সিরিজটি ব্যাপক জনপ্রিয়তা লাভ করেছিল এবং এর বুদ্ধিদীপ্ত রচনা ও স্মরণীয় চরিত্রগুলোর জন্য প্রশংসিত হয়েছিল। অভিনেতা এজাজুল ইসলাম, ফারুক আহমেদ (নাট্যাভিনেতা) ও স্বাধীন খসরু-এর মধ্যে রসায়ন সিরিজটির অন্যতম আকর্ষণ ছিল। একাধিক সাক্ষাৎকারে তারা সিরিজটির গুরুত্ব ও জনপ্রিয়তা নিয়ে আলোচনা করেছেন।  জনপ্রিয়তার কারণে হুমায়ূন আহমেদ এই সিরিজের আরও কিছু টেলিফিল্ম নির্মাণ করেছিলেন এবং এটি বাংলাদেশের টেলিভিশন ইতিহাসে অন্যতম দীর্ঘ ও প্রিয় কমেডি সিরিজে পরিণত হয়। ২০২৫ সালে, একটি ওটিটি প্ল্যাটফর্মে সিরিজটির আত্মিক পুনর্জন্মের পরিকল্পনার খবর প্রকাশিত হয়েছিল।   নতুন নির্মাণ  হুমায়ূন আহমেদের মৃত্যুর প্রায় এক দশক পর, ২০২৫ সালে 'তারা তিনজন' নাটকের জনপ্রিয় চরিত্রগুলোকে নিয়ে নতুন একটি প্রজেক্ট নির্মাণ করা হয়েছে। এই নতুন সংস্করণের নাম রাখা হয়েছে ওরা তিনজন। এটি পাঁচ পর্বের একটি স্বল্পদৈর্ঘ্য ধারাবাহিক, যা ওটিটি প্ল্যাটফর্মে প্রকাশের পরিকল্পনা রয়েছে।  নতুন নির্মাণে আগের ত্রয়ী — ফারুক আহমেদ (নাট্যাভিনেতা), এজাজুল ইসলাম এবং স্বাধীন খসরু — আবারও একসঙ্গে পর্দায় হাজির হচ্ছেন তাদের পূর্বের চরিত্রে। এই প্রজেক্ট পরিচালনা করছেন হুমায়ূন আহমেদের পুত্র নুহাশ হুমায়ূন। ইতোমধ্যে গাজীপুরের বিভিন্ন লোকেশনে নাটকটির শুটিং সম্পন্ন হয়েছে।   অভিনয়শিল্পী    তথ্যসূত্র    বহিঃসংযোগ     তারা তিনজন পর্ব — লেজার ভিশনের অফিসিয়াল ইউটিউব প্লেলিস্ট  বিষয়শ্রেণী:হুমায়ূন আহমেদের পরিচালনায় চলচ্চিত্র বিষয়শ্রেণী:হুমায়ূন আহমেদ বিষয়শ্রেণী:বাংলা ভাষার বাংলাদেশি চলচ্চিত্র বিষয়শ্রেণী:বাংলাদেশী টেলিভিশন চলচ্চিত্র বিষয়শ্রেণী:২০০৩ সালে বাংলাদেশে টেলিভিশন সিরিজের সূচনা বিষয়শ্রেণী:২০১০ সালে বাংলাদেশে টেলিভিশন সিরিজের সমাপ্তি বিষয়শ্রেণী:এনটিভির মূল সম্প্রচার প্রোগ্রাম
জেমা একটি মাসিক পত্রিকা বা ম্যাগাজিনকে কেন্দ্র করে গঠিত একটি সামাজিক গোষ্ঠী। এই সামাজিক গোষ্ঠী ১৯৭৬ সালে প্রতিষ্ঠিত হয়েছিল। জেমা সংগঠুনের  মূল লক্ষ্য হল ইংল্যান্ডে বসবাসকারী প্রতিবন্ধী লেসবিয়ানদের প্রতি বন্ধুত্বের হাত বাড়িয়ে দেওয়া এবং বিভিন্ন প্রয়োজনে তাদের সহায়তা প্রদান করা।  লেসবিয়ান সংগঠন স্যাফো এবং মিশ্র সংগঠন ক্যাম্পেইন ফর হোমোসেক্সুয়াল ইক্যুয়ালিটির সদস্যরা একত্রিত হয়ে জেমা  সংগঠনটির সূচনা করে। এলসা বেকেট জেমা  সংগঠনের অন্যতম সদস্য ছিলেন। Beckett, Elsa (1988). Inventing Ourselves. Routledge. pp. 68–9. ISBN 0-415-02959-7.  এই সংস্থাটি মূলত দৃষ্টিহীন ও প্রতিবন্ধী সমকামী নারীদের জন্য সহায়ক হিসেবে কাজ করত। জেমা সংস্থার পক্ষ থেকে নিয়মিত একটি সম্পাদকীয় মুদ্রণ প্রকাশিত হত। এই সম্পাদকীয়টি ব্রেইল এবং ক্যাসেট টেপের আকারে প্রকাশিত হত। Horn, Sandy. Gaia's guide 1990: Europe, Australia, New Zealand, Israel, U.S.A., Canada, Mexico, 1990,  p112Australia Lesbian & Gay Archives  এই বহুমাধ্যমিক উপস্থাপনার মাধ্যমে সংস্থাটি নিশ্চিত করেছিল যে দৃষ্টিপ্রতিবন্ধী সদস্যরাও সমানভাবে সংগঠনের তথ্য ও কার্যক্রমে অংশগ্রহণ করতে পারেন। জেমার এই পদক্ষেপ দৃষ্টিহীন লেসবিয়ান সম্প্রদায়ের একটি গুরুত্বপূর্ণ উদাহরণ হিসেবে বিবেচিত হয়।  রমিন্দর কৌর তার আনআর্থিং আওয়ার পাস্ট: এনগেজিং উইথ ডাইভার্সিটি অ্যাট দ্য মিউজিয়াম অফ লন্ডন  শীর্ষক প্রবন্ধে, লন্ডন জাদুঘর সংগ্রহের একটি অংশের কথা উল্লেখ করেছেন যেখানে জেমা সংস্থার কার্যকলাপ প্রচারকারী একটি প্রচারপত্র প্রদর্শিত হয়েছে। কৌরের মতে এই সংগ্রহটি সমকামী সম্প্রদায়ের ইতিহাসের ক্ষেত্রে অত্যন্ত গুরুত্বপূর্ন।Kaur, Raminder. Unearthing Our Past: Engaging with Diversity at the Museum of London accessed Feb 5,2012 http://www.museumoflondon.org.uk/Collections-Research/Research/Your-Research/RWWC/Essays/Essay1/KaurEssay8.htm এটি শুধু সংগঠনের ইতিহাস নয়, বরং বৃহত্তর সমাজে লিঙ্গ, যৌনতা ও প্রতিবন্ধকতা সংক্রান্ত বহুস্তরীয় পরিচয় নিয়ে আলোচনা করার ক্ষেত্রেও তাৎপর্যপূর্ণ দলিল হিসেবে বিবেচিত।   তথ্যসূত্র   বিষয়শ্রেণী:১৯৭৬-এ প্রতিষ্ঠিত ম্যাগাজিন বিষয়শ্রেণী:লেসবিয়ান সম্পর্কিত ম্যাগাজিন
আইসিসি শীর্ষ ১০ টেস্ট অল-রাউন্ডার  অবস্থান খেলোয়াড়ের নাম  রেটিং ১  রবীন্দ্র জাদেজা   ৪৫৫ ২  রবিচন্দ্রন অশ্বিন   ৩৭০৩  সাকিব আল হাসান  ৩৩২ ৪  বেন স্টোকস ৩০৭ ৫  অক্ষর প্যাটেল ২৯৮ ৬  জো রুট  ২৮৬ ৭  জেসন হোল্ডার  ২৮০ ৮  মিচেল স্টার্ক ২৪১ ৯  কাইল মেয়ার্স  ২৪০ ১০  ক্রিস উকস  ২২৯  আরও দেখুন   টেমপ্লেট:আইসিসি দলীয় র‌্যাঙ্কিং  টেমপ্লেট:আইসিসি শীর্ষ টেস্ট ক্রিকেটার  টেমপ্লেট:আইসিসি শীর্ষ ওডিআই ক্রিকেটার  টেমপ্লেট:আইসিসি শীর্ষ টি২০আই ক্রিকেটার  টেমপ্লেট:আইসিসি শীর্ষ টেস্ট ব্যাটসম্যান  টেমপ্লেট:আইসিসি শীর্ষ টেস্ট বোলার  টেমপ্লেট:আইসিসি টেস্ট চ্যাম্পিয়নশিপ র‌্যাঙ্কিং  টেমপ্লেট:আইসিসি ওডিআই চ্যাম্পিয়নশিপ র‌্যাঙ্কিং  টেমপ্লেট:আইসিসি টি২০আই চ্যাম্পিয়নশিপ র‌্যাঙ্কিং  বিষয়শ্রেণী:ক্রিকেট টেমপ্লেট
right|thumb|ইউয়ান রাজবংশের সময়কার হস্তচালিত কামান, (১২৭১-১৩৬৮ খ্রিঃ)। কামান এক প্রকারের আগ্নেয়াস্ত্র। লোহা বা অন্য ধাতুর দ্বারা নির্মিত নলের মধ্যে গোলা এবং বারুদ ভরে তাতে বিস্ফোরণ ঘটিয়ে কামান চালনা করা হয়, বিস্ফোরণের ফলে কামানের গোলাটি সজোরে নলের খোলা মুখ দিয়ে বেরিয়ে আসে।  কামানের ব্যবহার ব্যাপকভাবে চালু হয় চীন দেশে, মধ্যযুগে বিশেষ করে ১২শ শতক থেকে। ১২৬০ সালে মধ্যপ্রাচ্যে মমলুক ও মোঙ্গোলদের মধ্যে সংঘটিত আইন জালুতের যুদ্ধে সর্বপ্রথম হস্তচালিত কামান ব্যবহার করা হয়। ১৩শ শতকে ইউরোপের আইবেরীয় উপদ্বীপে (আধুনিক স্পেন ও পর্তুগাল) কামানের ব্যবহার শুরু হয়।  ইতিহাস right|thumb|350px|১৮৮০ খ্রিস্টাব্দে চকবাজার মসজিদের সামনে অবস্থিত বিবি মরিয়ম কামান কামানের ইতিহাস কয়েক শত বছরের পুরনো। ধারণা করা হয় যে, ১৩ শ’ শতাব্দীতে আইবেরিয়া উপদ্বীপের যুদ্ধে ইউরোপে সর্বপ্রথম কামান ব্যবহৃত হয় । এই যুদ্ধে স্পেনের সৈন্যরা মুসলিম বাহিনীর বিরুদ্ধে যুদ্ধে অবতীর্ণ হয়। মধ্যপ্রাচ্যেও একই সময়ে কামানের ব্যবহারের প্রমাণ পাওয়া যায়। ১৩৪৬ সালে ক্রেসির যুদ্ধে বৃটেনে কামান ব্যবহৃত হয়। মধ্যযুগের পর ভারী কামানের পরিবর্তে হালাকা ও সহজে বহনযোগ্য কামান তৈরী শুরু হলে বেশীরভাগ কামানই পরিত্যক্ত হয়। সেই সাথে প্রযুক্তিগত দিক দিয়ে কামানের বেশ উন্নতি পরিলক্ষিত হয়। এর নকশায় উন্নয়ন সাধন করা হয় যাতে তা প্রতিপক্ষের গোলন্দাজ বাহিনীর বিরুদ্ধে টিকে থাকতে পারে। গ্রেট বৃটেনের রাজকীয় নৌবাহিনীর জাহাজে কামান সংযোজন করা হয়। এর নলের ভিতরে রিফলিং এর পরিবর্তন আনা হয় যাতে করে নির্ভূলভাবে নিশানায় আঘাত হানতে পারে। ক্রমেই কামানের নিশানা অব্যর্থ হতে শুরু করে। এবং এক সময় বিপক্ষ সেনাদের জন্য বিশেষ করে পদাতিক বাহিনীর বিরুদ্ধে ব্যাপক সফলতা লাভ করতে শুরু করে। বিশেষ করে  প্রথম বিশ্বযুদ্ধে কামানের গোলাবর্ষন ছিল মৃত্যুর একটি বড় কারণ। বিবি মরিয়ম কামান বাংলাদেশে মুঘল আমলে নির্মিত কামানের একটি নিদর্শন। সুবাদার মীর জুমলার আমলে এটি আসাম যুদ্ধে ব্যবহৃত হয়। প্রায় ত্রিশ টন ওজনের এই বিশাল কামনটি সোয়ারিঘাটে স্থাপন করা হয়েছিল। বর্তমানে এটি ওসমানি উদ্যানে স্থাপিত রয়েছে।name="muntasir.mamaun.smriti"  তথ্যসূত্র        বিষয়শ্রেণী:অস্ত্র বিষয়শ্রেণী:চীনা উদ্ভাবন
{{তথ্যছক ব্যক্তি | image = Schnorr von Carolsfeld Bibel in Bildern 1860 012.png | name               = হাবিল | alt                =  | caption            = আঁকা হাবিলের প্রতিকৃতি  | death_place        =  | nationality        =  | other_names        =  | occupation         =  | relatives          = আদিপুস্তক মতে:কয়িন (ভাই)শেথ (ভাই)পরবর্তীকালীন ঐতিহ্যমতে:অক্‌লিমা (বোন)অবান (বোন)অসুরা (বোন) | spouse             =  | children           =  | parents            = আদম ও হবা }} হেবলএই ব্যক্তিনামটির বাংলা প্রতিবর্ণীকরণে বাইবেলীয় বানানরীতি অনুসরণ করা হয়েছে। ( Héḇel, in pausa , Hā́ḇel; , Hábel''; ) হলেন ইব্রাহিমীয় ধর্মসমূহে বাইবেলের আদিপুস্তকে উল্লিখিত একজন ব্যক্তিত্ব। তিনি ছিলেন কাবিলের ছোট ভাই এবং প্রথম দম্পতি আদম ও হাওয়ার কনিষ্ঠ পুত্র। তিনি ছিলেন একজন মেষপালক যিনি তার পালের প্রথমজাত কয়েকটি পশু ও এদের মেদ উপহাররূপে সদাপ্রভুর উদ্দেশে উৎসর্গ করেন। সদাপ্রভু হেবলের উপহার গ্রহণ করেন, কিন্তু তার ভাইয়ের উপহার অগ্রাহ্য করেন। হিংসার দরুন কয়িন হেবলকে হত্যা করে।  আদিপুস্তক অনুসারে, এটাই ছিল মানব ইতিহাসের প্রথম হত্যাকাণ্ড।   পরিচয়  হাবিল ছিলেন আদমের দ্বিতীয় ছেলে। তার সাথে জন্ম নেয় এক কন্যা। তার নাম গাযা। আদমের প্রথম ছেলের নাম কাবিল ও কন্যার নাম একলিমা।আল-বিদায় ওয়ান-নিহায়া, ইবন কাছির, খ. ১, পৃ. ৯৩।   বিবাহ নিয়ে কাবিলের সাথে দ্বন্দ্ব ও হাবিলের মৃত্যু  thumb|কাসাসুল আম্বিয়া গ্রন্থের একটি চিত্রতে দেখা যাচ্ছে, হাবিল তার ভাইকে কবর দিচ্ছেন|411x411পিক্সেল আদমকে প্রদত্ত বিধান অনুযায়ী এক গর্ভের ছেলে সাথে আরেক গর্ভের মেয়ের বিবাহ হত। এ অনুযায়ী হাবিলের সাথে বিবাহ একলিমার এবং কাবিলের সাথে বিবাহ গাযার হওয়ার কথা। একলিমা ছিলেন সুন্দরী আর গাযা ছিলেন কালো। তাই কাবিল জেদ ধরে বসে একলিমাকে বিবাহ করার। কিন্তু আদম কাবিলের দাবি প্রত্যাখ্যান করে বিফহান অনুযায়ী বিবাহ দেন। ফলে কাবিল রেগে যায় এবং হাবিলকে হত্যা করে।  প্রথম কুরবানি আদম কাবিলের দাবি সঠিক কি না, তা প্রমাণ করার জন্য কুরবানির ব্যবস্থা করেন। কুরআনে শুধু হাবিল ও কাবিলের কুরবানি দেওয়া এবং একজনের কবুল হওয়ার কথা রয়েছে।সুরা মায়েদা, আয়াত : ২৭। হাবিল দিল একটি মেষ কুরবানি এবং কাবিল দিল এক আঁটি ফসল। তারা উভয়ে কুরবানি কবুল করার জন্য আল্লাহর কাছে প্রার্থনা করে। তখন অদৃশ্য থেকে আগুন এসে হাবিলের কুরবানি গ্রাস করল, কিন্তু কাবিলের কুরবানি মাটিতে পড়ে রইল।তাফসির তাবারী, ইবন জারির, খ. ৬, পৃ. ১৯১।   তথ্যসূত্র   বিষয়শ্রেণী:কুরআনে উল্লেখিত ব্যক্তি বিষয়শ্রেণী:বাইবেলীয় ব্যক্তিত্ব বিষয়শ্রেণী:খুনের শিকার পুরুষ বিষয়শ্রেণী:আদিপুস্তকের ব্যক্তিত্ব
থাম্ব|ব্রম্পটন কবরস্থানে উইলিয়াম গারনেট এমপির সমাধি উইলিয়াম জেমস গারনেট (১০ জুলাই ১৮১৮ - ১৫ সেপ্টেম্বর ১৮৭৩)  ল্যাঙ্কাশায়ারের ব্লিসডেলের একজন ব্রিটিশ কনজারভেটিভ পার্টির রাজনীতিবিদ ছিলেন।  তিনি ১৮৫৭ থেকে ১৮৬৪ সাল পর্যন্ত হাউস অফ কমন্সে ছিলেন।   জীবন  তার বাবা, সালফোর্ডের লার্ক হিলের একজন তুলা ব্যবসায়ী উইলিয়াম গারনেট, ক্রাউনের কাছ থেকে ব্লিসডেলের জমিদারি বা বনের ইজারা নিয়েছিলেন এবং বন্য জমিগুলিকে তৃণভূমি এবং চারণভূমিতে রূপান্তরিত করেছিলেন। তিনি ব্লিসডেল টাওয়ার নির্মাণ করেছিলেন এবং ১৮৪৩ সালে ল্যাঙ্কাশায়ারের হাই শেরিফ হিসেবে দায়িত্ব পালন করেছিলেন।  ১৮৪২ সালের দিকে উইলিয়াম জেমস কুইনমোর পার্ক কিনে নেন এবং ১৮৬৩ সালে তার বাবার মৃত্যুর পর ব্লিসডেল এস্টেট উত্তরাধিকার সূত্রে পান।"Townships: Bleasdale". A History of the County of Lancaster: Volume 7. 1912. pp. 141–142. Retrieved 15 December 2010. ১৮৫২ সালে তিনি ল্যাঙ্কাশায়ারের ডেপুটি লেফটেন্যান্ট হিসেবে নিযুক্ত হন,  এবং ১৮৫৭ সালের সাধারণ নির্বাচনে ল্যাঙ্কাস্টার বরো থেকে সংসদ সদস্য (এমপি) হিসেবে নির্বাচিত হন।  ১৮৫৯ সালে তিনি পুনরায় নির্বাচিত হন,  এবং ১৮৬৪ সালের ৬ এপ্রিল  স্টুয়ার্ড হয়ে পদত্যাগ না করা পর্যন্ত এই আসনে অধিষ্ঠিত ছিলেন।  তাকে উত্তর-পূর্ব দিকে ব্রম্পটন কবরস্থানে সমাহিত করা হয়েছে।   তথ্যসূত্র    বহিঃসংযোগ     বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৭৩-এ মৃত্যু বিষয়শ্রেণী:১৮১৮-এ জন্ম
থাম্ব|নবরত্ন কঙ্কালেশ্বরী কালীমন্দির কঙ্কালেশ্বরী কালীমন্দির পশ্চিমবঙ্গের পূর্ব বর্ধমান জেলার বর্ধমান শহরের নিকটে কাঞ্চননগর নামক স্থানে অবস্থিত একটি বিখ্যাত নবরত্ন কালী মন্দির। এই মন্দির দুহাজার বছরের চেয়েও পুরনো।   বিগ্রহ  ১৯১৩ খ্রিষ্টাব্দে (১৩২০ বঙ্গাব্দ) দামোদর নদের বন্যার সময় বর্ধমান শহরের পশ্চিমে নদীগর্ভ থেকে এই কালী মূর্তি পাওয়া যায়। মূর্তিটির বয়স আজ পর্যন্ত নির্ণয় করা হয়নি। মূর্তিটি আসলে তিন ফুট চওড়া ও পাঁচ ফুট লম্বা একটি অখণ্ড পাথর খোদিত বিগ্রহ বিশেষ। দুই দিকে চারটি করে, মোট আটটি হাত আছে। মূর্তিটি পাথরে খোদিত এবং মানব কঙ্কালের মতো দেখতে। বিগ্রহটি অষ্টভূজা, গলায় নরমুন্ডমালা, পদতলে শিব ও তার দুইপাশে দুইজন সহচরীর মূর্তি অবস্থিত। আটটি হাতে নরমুণ্ড, শঙ্খ, চক্র, ধনু, খড়্গ, পাশ ইত্যাদি রয়েছে। প্রতিমার দেহের শিরা উপশিরার নিখুঁত ভাস্কর্য বর্তমান।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:পূর্ব বর্ধমান জেলার হিন্দু মন্দির বিষয়শ্রেণী:বর্ধমান
ক্রান্তি ভারতের অঙ্গরাজ্য পশ্চিমবঙ্গের জলপাইগুড়ি বিভাগের অন্তর্গত জলপাইগুড়ি জেলার মালবাজার মহকুমার একটি সমষ্টি উন্নয়ন ব্লক তথা প্রশাসনিক একক।https://jalpaiguri.gov.in/kranti-block/  ইতিহাস thumb|২০২০ সালের পূর্বে ক্রান্তি ছিল মাল ব্লকের অংশ ২০২০ সালের ১৫ই ডিসেম্বর তারিখে পূর্বতন মাল ব্লকের ছয়টি গ্রামপঞ্চায়েত তথা লাটাগুড়ি, রাজাডাঙ্গা, চ্যাংমারী, ক্রান্তি, মৌলানী এবং চাঁপাডাঙা নিয়ে নতুন ক্রান্তি ব্লকের সূচনা হয়।https://www.anandabazar.com/amp/west-bengal/north-bengal/newly-fromed-karnti-block-selected-its-panchayat-president-dgtld/cid/1288358https://newsfront.co/kranti-named-as-a-new-block/  ভূগোল ক্রান্তি ব্লক জলপাইগুড়ি জেলার কেন্দ্রীয়-মধ্য স্থলে অবস্থিত। ব্লকের পশ্চিম প্রান্ত দিয়ে বয়ে চলেছে তিস্তা নদী। পূর্ব প্রান্ত দিয়ে বয়ে গেছে চেল নদী এবং দক্ষিণ-পূর্ব দিকে রয়েছে নেওড়া নদী ও চেলের মিলিত প্রবাহ ধরলা নদী। এই নদী তিনটি ক্রান্তি ব্লকের সীমানা নির্দেশী। সমগ্র ব্লকটি স্থানীয়ভাবে "ভাবর" এলাকার অন্তর্ভুক্ত হলেও উত্তরের সামান্য অংশে‌ রয়েছে টিলাময় ভূমিরূপ।  ক্রান্তি ব্লকের উত্তর দিকে বয়েছে মাল ব্লক, পূর্ব দিকে রয়েছে মেটেলি ব্লক, দক্ষিণ-পূর্ব দিকে রয়েছে ময়নাগুড়ি ব্লক, দক্ষিণ-পশ্চিম দিকে রয়েছে জলপাইগুড়ি ব্লক এবং পশ্চিম দিকে রয়েছে রাজগঞ্জ ব্লক।  ক্রান্তি সমষ্টি উন্নয়ন ব্লকে রয়েছে একটি পঞ্চায়েত সমিতি, ৬ টি গ্রাম পঞ্চায়েত, ৯৫ টি গ্রাম সংসদ, ৪৬ টি মৌজা, ৪৪ টি জনবসতিপূর্ণ গ্রাম ও ১ টি জনগণনা নগর। এই ব্লক মালবাজার পুলিশ থানার অধীনস্থ ‌ ব্লকটির সদর ক্রান্তিতে অবস্থিত।  দারিদ্রের হার ১৯৯৯-২০০০ সালের এনএসএস-এর ৫৫তম রাউন্ডের কেন্দ্রীয় নমুনা ডেটা ব্যবহার করে গ্রামীণ ও শহুরে এলাকায় মাথাপিছু খরচের একটি সমীক্ষার ভিত্তিতে, জলপাইগুড়ি জেলায় গ্রামীণ এলাকায় ৩৫.৭৩% এবং শহরে ৬১.৫৩% দারিদ্র্যের হার পাওয়া গেছে, যা তুলনামূলক উচ্চ। এলাকাটি এমন গুটিকয়েক জেলার মধ্যে পড়ত যেখানে শহুরে দারিদ্র্যের হার গ্রামীণ দারিদ্র্যের হারের চেয়ে বেশি ছিল।  বিশ্বব্যাংকের একটি রিপোর্ট অনুসারে, ২০১২ সালের হিসাবে জলপাইগুড়ি, বাঁকুড়া এবং পশ্চিম মেদিনীপুর জেলার জনসংখ্যার ২৬-৩১% ছিল দারিদ্র্যসীমার নীচে। পশ্চিমবঙ্গে তুলনামূলকভাবে উচ্চ স্তরের দারিদ্র্য পরিলক্ষিত হয়, যাতে গড় জনসংখ্যার ২০% ছিল দারিদ্র্যসীমার নিচে।  তথ্যসূত্র  বিষয়শ্রেণী:জলপাইগুড়ি জেলার সমষ্টি উন্নয়ন ব্লক
সংযোগ=//upload.wikimedia.org/wikipedia/commons/thumb/6/6a/Fibe mini.jpg/220px-Fibe mini.jpg|থাম্ব| একটি ভেন্ডিং মেশিনে একটি ফিবে মিনি পানীয় ফিবে মিনি () ওটসুকা ফার্মাসিউটিক্যাল দ্বারা উত্পাদিত ডায়েটারি ফাইবার যুক্ত একটি জাপানি কোমল পানীয়। এটি ১৯৮৮ সালে চালু করা হয়েছিল, এবং প্রায়শই প্রথম "কার্যকর খাদ্য" হিসাবে বিবেচিত হয়। কার্যকরী উপাদান হল পলিডেক্সট্রোজ, যা স্বাস্থ্যগত সুবিধার সাথে যুক্ত।  পানীয়টিতে খনিজ এবং ভিটামিনও রয়েছে।    তথ্যসূত্র    বহিঃসংযোগ     (in Japanese)   (Hong Kong)  বিষয়শ্রেণী:সম্পূরক পুষ্টি উপাদান বিষয়শ্রেণী:কোমল পানীয় বিষয়শ্রেণী:জাপানি পানীয় বিষয়শ্রেণী:ওটসুকা ফার্মাসিউটিক্যাল
থাম্ব| বিহঙ্গম যোগের লোগো বিহঙ্গম যোগ হল ভারতীয় দর্শনের এমন এক যোগ তথা ধ্যান যার মাধ্যমে আত্মা ও পরমাত্মার সংযোগ ঘটে। বিহঙ্গম যোগের ধ্যান অভ্যাসের শাখা রয়েছে বিশ্বের ৫০ টির বেশি দেশে। প্রাচীন ভারতীয় ধ্যানের অভ্যাস শেখানো ব্যবস্থা আছে শাখাগুলিতে। সদগুরু সদাফল দেও জি মহারাজ ১৯২৪ খ্রিস্টাব্দে প্রতিষ্ঠা করেন এবং তার প্রতিষ্ঠানের সদস্য সংখ্যা প্রায় ষাট লক্ষ।"UN confers consultative status on yoga sansthan" Times of India. TNN. 2 September 2013.  জাতিসংঘের ইকোনমিক অ্যান্ড সোশ্যাল কাউন্সিল সদগুরু সদাফল দেও জি মহারাজ প্রতিষ্ঠিত ভারতের এলাহাবাদস্থিত সদগুরু সদাফল দেও বিহঙ্গম যোগ সমাজটিকে ২০১৩ খ্রিস্টাব্দে বিশ্বের ১৬০ টি "বিশেষ পরামর্শমূলক মর্যাদা"- প্রাপ্ত সংস্থানের মধ্যে অন্তর্ভুক্ত করে।"UN confers consultative status on yoga sansthan" Times of India. TNN. 2 September 2013.  এক নিয়ন্ত্রণাধীন বিচারে দেখা গেছে, অন্তত দশ বছরের অভিজ্ঞতার পনেরো জন বিহঙ্গম যোগাভ্যাসে অনুশীলনকারী যোগী ব্যক্তি মনোযোগের প্রতিটি পরীক্ষায় (যেমন, অ্যাটেনশন স্প্যান, প্রক্রিয়াকরণের গতি, মনোযোগ পরিবর্তন করার ক্ষমতা এবং হস্তক্ষেপ পরীক্ষায় কর্মক্ষমতা) ভালো ফল করেন।  আত্ম উপলব্ধি এবং ঈশ্বর উপলব্ধি বিহঙ্গম যোগ ভারতীয় যোগ ও ধ্যানে এক চেতন বিজ্ঞান। ভৌতিক বিজ্ঞানে  যেমন পার্থিব বিষয়ের সম্যক জ্ঞান অর্জিত হয়, তেমনই বিহঙ্গম যোগাভ্যাসে চেতন বিজ্ঞানে চেতন আত্মা এবং চেতন পরমাত্মার অনুভব লাভ হয়ে থাকে। বাহ্যজ্ঞান হতে অন্তরের অনুভবের পথে যাত্রা ঘটে বিহঙ্গম যোগে। স্বাস্থ্য, সুখ ও শান্তির সঙ্গম বিহঙ্গম যোগ। সেবা, সৎসঙ্গ এবং সাধনা বিহঙ্গম যোগের ত্রিবেণী ধারা। আত্মা আর পরমাত্মার সংযোগই বিহঙ্গম যোগ।  বিহঙ্গম যোগের ধ্যান অন্তরের প্রশান্তির পথ প্রশস্ত করে। যখন এক সাধক এক আসনে উপবিষ্ট হয়ে নিজের চেতনাকে তার গুরু প্রদর্শিত ক্ষেত্রে সন্নিবষ্ট করেন, তখন তিনি মানসিক ও আত্মিক প্রশান্তি অনুভব করেন। মনের উপর নিয়ন্ত্রণ না হওয়ায় সমাজের সমস্ত অসংগতি বিস্তার লাভ করে। ধ্যানের মাধ্যমে মানুষ মানবীয় গুণে গুণান্বিত হয়ে দিব্যগুণের স্বভাব অর্জনের যোগ্য হন।   সদ্গুরু রচিত গ্রন্থ  সদ্গুরু সদাফল দেও জি মহারাজ ১৭ বছর হিমালয় ও অন্যান্য গুহায় ভ্রমণে ও অবস্থানে বহু গ্রন্থের রচনা করেছেন। তার সবচেয়ে উল্লেখযোগ্য আধ্যাত্মিক গ্রন্থটি হল- স্বর্বেদ।  ১৯৩৮ খ্রিস্টাব্দে হিমালয়ের এক গুহায় অবস্থানকালে রচিত উপরোক্ত গ্রন্থটিতে ৩১০৬ টি শ্লোকে আধ্যাত্মিক পন্থা উল্লেখ করেছেন। স্বর্বেদ পাঠে জ্ঞান শক্তি জাগরণের দিশাসহ সমস্ত আধ্যাত্মিক জ্ঞানের সমাধান পাওয়া যায়।  এছাড়াও, সদ্গুরু সদাফল দেও জি মহারাজ ১৯৪০ খ্রিস্টাব্দে হিন্দিতে বিহঙ্গম যোগ সন্দেশ নামের এক মাসিক পত্রিকার প্রকাশনা শুরু করেন। পত্রিকাটিতে ব্রহ্মবিদ্যা সম্পর্কিত বিষয়াদির স্থান পেত যার দ্বারা পাঠকের জন্য সুখ, শান্তি ও সমৃদ্ধির পথে নানা দিশা প্রদর্শিত হত।  আরো দেখুন  স্বর্বেদ মহামন্দির   তথ্যসূত্র   বহিঃসংযোগ   More About Vihangam Yoga   Vihangamyoga Home  Vihangamyoga USA  Vihangamyoga Australia  Vihangamayoga Rajasthan  Vihangamyoga Singapore  বিষয়শ্রেণী:ধ্যান বিষয়শ্রেণী:ভারতীয় দর্শন
এই নিবন্ধগুলো অতিসত্ত্বর সৃষ্টি ও বর্ধিত করা জরুরি। এগুলো সৃষ্টি ও বর্ধিত করে আমাদের সহায়তা করতে পারেন:         left|50px গ্রিন ল্যান্টার্ন (Green Lantern)  অ্যাভেনজার্স (Avengers (comics)) জাস্টিস লীগ (Justice League)    হাল জর্ডান (Hal Jordan) সুপারম্যান (Superman) ওয়ান্ডার ওমেন (Wonder Woman)  ফ্ল্যাশ(ব্যারি অ্যালেন) (Flash (Barry Allen))  ব্যাটম্যান (Batman) অ্যাকুয়াম্যান (Aquaman)  ফ্ল্যাশ(কমিকস) (Flash (comics))  মার্সিয়ান ম্যানহান্টার (Martian Manhunter) ডেয়ার ডেভিল (মারভেল কমিকস) (Daredevil (Marvel Comics))   আয়রন ম্যান (কমিকস) (Iron Man) ক্যাপ্টেন আমেরিকা (Captain America) হাল্ক (কমিকস) (Hulk (comics))  থর(কমিকস) (Thor (Marvel Comics))  উলভারিন (Wolverine (comics)) হকআই (কমিকস) (Hawkeye (comics))  স্পাইডারম্যান (Spiderman)   ব্ল্যাক উইডো (কমিকস) (Black Widow (Natalia Romanova))   right|50px
প্যাট্রিক হেমার্স (২ নভেম্বর ১৯৫২, - ১৪ মে ১৯৯৩) ছিলেন একজন বেলজিয়ান অপরাধী যিনি একটি গ্যাংয়ের প্রধান ছিলেন যারা নিরাপত্তা ভ্যান ডাকাতি করত এবং বেলজিয়ামের প্রাক্তন প্রধানমন্ত্রী পল ভ্যানডেন বোয়েনান্টসকে অপহরণ করেছিল।   জীবনী  একজন নাইটক্লাবের মালিকের ছেলে, হেমার্স আকর্ষণীয় চেহারার সাথে লম্বা ছিলেন এবং তার বিলাসবহুল জীবনধারার জন্য পরিচিত হয়ে ওঠেন। তিনি কোকেনে আসক্ত হয়ে পড়েন এবং ধর্ষণের দায়ে দোষী সাব্যস্ত হন। কয়েক বছর সাজা পাবার পর তিনি মুক্তি পান, এবং একটি অর্থ পাচার দলের সাথে জড়িত ছিলেন। তার অপরাধ বৃদ্ধি পায় যতক্ষণ না সে নিরাপত্তা ভ্যানের সশস্ত্র ডাকাতিতে অংশ নিচ্ছিল যা এত ঘন ঘন ঘটেছিল যে তারা ব্যাপকভাবে নিরাপত্তা বাড়ায়। তিনি কিছু সময়ের জন্য দেশ ছেড়েছিলেন, কিন্তু ১৪ জানুয়ারী ১৯৮৯-এ তিনি তাদের মধ্যে একজন ছিলেন যারা বেলজিয়ামের প্রাক্তন প্রধানমন্ত্রী পল ভ্যানডেন বোয়েন্যান্টকে অপহরণ করেছিলেন, ১৩ ফেব্রুয়ারি ১৯৮৯-এ কথিত বিপুল মুক্তিপণের জন্য বোয়েন্যান্টকে মুক্তি দিয়েছিলেন। হেমার্স গ্যাংয়ের অন্যান্য সদস্যরা হলেন বাসজরি বস্রামজ, মার্ক ভ্যান ড্যাম, ফিলিপ ল্যাক্রোইক্স এবং ডেনিস টাইক । বেলজিয়ামে বেশ কয়েকটি অপরাধমূলক হত্যাকাণ্ড চেয়েছিলেন, এবং এই সময়ের মধ্যে একটি শিশু পুত্রের জন্ম দিয়ে, সে তার বান্ধবীর সাথে ব্রাজিলে পালিয়ে গিয়েছিল, কিন্তু তাদের অনুসরণ করা হয়েছিল। তাকে বেলজিয়ামে ফেরত পাঠানো হয়। কারাগারে প্রত্যাহারের গুরুতর উপসর্গে ভুগছেন, এবং একটি স্থানান্তর তাকে তার সহযোগীদের সাথে পালাতে বাধা দেওয়ার পরে, ততদিনে ৪০ বছর বয়সী এই ব্যক্তিটি দীর্ঘ সাজা ভোগ করার সম্ভাবনার সাথে মানিয়ে নিতে পারেনি। তিনি ১৯৯৩  সালে বেলজিয়ামের একটি কারাগারের একটি ১৩০-সেন্টিমিটার (৪'৩")-উচ্চ রেডিয়েটার থেকে নিজেকে ঝুলিয়েছিলেন। এক সময় তাকে ব্রাবান্ট খুনিদের তথাকথিত 'দৈত্য' হিসাবে একটি সম্ভাব্য সন্দেহভাজন হিসাবে বিবেচনা করা হয়েছিল, কিন্তু ব্রাবান্ট গ্যাংয়ের তুলনামূলকভাবে অল্প সময়ের ডাকাতির বিপরীতে, হেমার্সের অপরাধগুলি সর্বদা উচ্চ-মূল্যের পুরস্কারের লক্ষ্য ছিল।   জনপ্রিয় সংস্কৃতিতে  হ্যামার্স গ্যাং দ্বারা ভ্যানডেন বোয়েন্যান্টদের অপহরণ একটি অভিনব গান, কুই...? (১৯৮৯) নতুন বিট ব্যান্ড ব্রাসেলস সাউন্ড রেভোলিউশন দ্বারা, যেটিতে ভ্যানডেন বোয়েন্যান্টের প্রেস কনফারেন্সের নমুনা রয়েছে। এটি বেলজিয়ান ভাষা সীমান্তের উভয় দিকে একটি আঘাত ছিল। বেলজিয়ামের ফ্ল্যান্ডার্সে এটি এক সপ্তাহের জন্য রেডিও ২ হিট প্যারেডে ২৮ তম স্থানে পৌঁছেছিল।   তথ্যসূত্র   বিষয়শ্রেণী:১৯৯৩-এ মৃত্যু বিষয়শ্রেণী:১৯৯৩-এ আত্মহত্যা বিষয়শ্রেণী:১৯৫২-এ জন্ম বিষয়শ্রেণী:বেলজীয় গুন্ডা বিষয়শ্রেণী:বেলজীয় ধর্ষক বিষয়শ্রেণী:অপহরণে দোষী সাব্যস্ত বেলজীয় বিষয়শ্রেণী:কারা হেফাজতে আত্মহত্যা করা ব্যক্তি বিষয়শ্রেণী:সন্দেহভাজন ধারাবাহিক খুনি
২০০৭ ক্রিকেট বিশ্বকাপ ফাইনাল বার্বাডোসের কেনসিংটন ওভালে ২৮ এপ্রিল, ২০০৭ তারিখে অনুষ্ঠিত হয়। অস্ট্রেলিয়া ও শ্রীলঙ্কা দল দ্বিতীয়বারের মতো বিশ্বকাপের ফাইনালে মুখোমুখি হয়। দক্ষিণ আফ্রিকাকে অস্ট্রেলিয়া ও নিউজিল্যান্ডকে শ্রীলঙ্কা দল সেমি-ফাইনালে পরাজিত করে এ সুযোগ পায়।  বৃষ্টিবিঘ্নিত খেলায় অস্ট্রেলিয়া দল শ্রীলঙ্কাকে পরাজিত করে শিরোপা লাভ করে। ডাকওয়ার্থ-লুইস পদ্ধতিতে অস্ট্রেলিয়া ৫৩ রানে পরাজিত করে চতুর্থবার ও ধারাবাহিকভাবে তৃতীয়বার বিশ্বকাপ ট্রফি নিজেদের করে নেয়। অস্ট্রেলীয় বোলার গ্লেন ম্যাকগ্রা সিরিজের সেরা খেলোয়াড়ের মর্যাদা পান। দেশে ফিরলে দশ সহস্রাধিক সমর্থক অস্ট্রেলিয়াকে উষ্ণ অভিনন্দন জানায়।   বিস্তারিত  প্রথমবারের মতো এ বিশ্বকাপের ফাইনালে দুই দলের অংশগ্রহণের পুণরাবৃত্তি ঘটে। দল দু’টো ১৯৯৬ সালের বিশ্বকাপের ফাইনালে অংশ নিয়েছিল যাতে শ্রীলঙ্কা বিজয়ী হয়। তন্মধ্যে শ্রীলঙ্কার বিপক্ষে এ পরাজয় ছাড়া প্রত্যেক মোকাবেলাতেই অস্ট্রেলিয়া জয় পায়। এ খেলায় অংশগ্রহণের মাধ্যমে শ্রীলঙ্কা দ্বিতীয়বারের মতো ফাইনালে অংশ নেয়। অন্যদিকে ষষ্ঠবার ফাইনালে ও ধারাবাহিকভাবে চতুর্থবারের মতো ফাইনালে পৌঁছে।  অস্ট্রেলীয় অধিনায়ক রিকি পন্টিং টসে জয়ী হয়ে ব্যাটিংয়ের সিদ্ধান্ত নেন। কিন্তু, বৃষ্টির কারণে খেলা শুরু হতে বিলম্ব হয়। ফলে, উভয় দলের ইনিংস ৩৮ ওভারে নির্ধারণ করা হয়। অ্যাডাম গিলক্রিস্ট ১৪৯ রানের অবিশ্বাস্য ইনিংস খেলেন। এ রানটি বিশ্বকাপের ফাইনালে যে-কোন ব্যাটসম্যানের জন্য সর্বোচ্চ। ফলে অস্ট্রেলিয়া বিরাট রান সংগ্রহ করে। পরবর্তীতে শ্রীলঙ্কান ব্যাটসম্যান কুমার সাঙ্গাকারা ও সনাথ জয়াসুরিয়া দ্বিতীয় উইকেট জুটিতে ১১৬ রান করলে প্রতিদ্বন্দ্বিতা জমে উঠে। উভয়ে আউট হলে শ্রীলঙ্কার জয়ের সম্ভাবনা ধীরে ধীরে কমতে থাকে। পুনরায় বৃষ্টি নামলে শ্রীলঙ্কার ইনিংস ৩৬ ওভারে ২৬৯ রান নির্ধারণ করা হয়। ৩৩তম ওভার শেষে আম্পায়ারদ্বয় মন্দ আলোকের জন্য খেলা স্থগিত করেন। অন্যদিকে অস্ট্রেলিয়া দলের খেলোয়াড়েরা তাদের বিজয় উৎসব করতে শুরু করে। আম্পায়ারদ্বয় ভুলক্রমে এ সিদ্ধান্ত নিয়েছিলেন। ফলে, চূড়ান্ত তিন ওভার পরদিন খেলার সিদ্ধান্ত নেয়া হয়। শ্রীলঙ্কার জয়ের জন্য ১৮ বলে ৬১ রানের প্রয়োজন ছিল। মাহেলা জয়াবর্ধনে পরদিন না খেলতে সিদ্ধান্ত নেন। তিনি দলকে ব্যাটিং চালিয়ে যাবার পরামর্শ দেন। রিকি পন্টিং কেবলমাত্র স্পিনার দিয়ে খেলাতে সম্মত হন। পরবর্তীতে আম্পায়ারদ্বয় তাদের ভুলের জন্য ক্ষমা প্রার্থনা করেন। খেলা শেষে ৩৭ রানে জয়ী হয় অস্ট্রেলিয়া দল। শেষ তিন ওভার পুরোপুরি অন্ধকারাচ্ছন্ন ছিল। এ সময়ে শ্রীলঙ্কা দল মাত্র নয় রান করে। এরফলে ডাক-ওয়ার্থ লুইস পদ্ধতিতে অস্ট্রেলিয়া ৫৩ রানের জয় পায় ও অস্ট্রেলিয়ার তুলনায় ২ ওভার কম ব্যাটিংয়ের সুযোগ পায়।  অস্ট্রেলিয়া দল প্রতিযোগিতায় অপরাজিত অবস্থায় শিরোপা জয় করে। বিশ্বকাপে পরাজয়বিহীন অবস্থায় দলটি ২৯টি খেলায় জয় পায়।   তথ্যসূত্র    বহিঃসংযোগ   2007 Cricket World Cup website ICC Overview of 2007 World Cup ICC website - Cricket World Cup page Cricinfo - Cricket World Cup 2007  বিষয়শ্রেণী:২০০৭ ক্রিকেট বিশ্বকাপ বিষয়শ্রেণী:ক্রিকেট বিশ্বকাপ ফাইনাল বিষয়শ্রেণী:২০০৭-এ ক্রিকেট